Organization: University of Illinois at Chicago
Date: Thursday, 5 Nov 1992 11:34:00 CST
From: <U15231@uicvm.uic.edu>
Newsgroups: soc.culture.bosna-herzgvna
Subject: Razmisljanja Mersada Berbera

From: BOSNET@math.msu.edu (Bosnian Electronic Network)
Subject:    Razmisljanja_Mirsada_Berbera
Reply-To: saiti@math.msu.edu
Organization: BOSNET (Bosnian Electronic Network)

Contribution by: Dino_Hodzic

Subject: Razmisljanja Mersada Berbera

RAZMISLJANJA MERSADA BERBERA


M O J A   B O S N A ,   J E B E M   T I   Z I V O T !


o Sve do prije nekoliko dana, Mersad Berber,
bosanski slikar svjetskog ugleda, zivio je
u Sarajevu, prezivljavajuci bosansku dramu
zajedno sa mladim sarajevskim borcima.
Stigavsi u Zagreb, dao je "Slobodnoj Dalmaciji"
intervju iz kojeg prenosimo njegova razmisljanja
o poznatim ljudima i njihovom "ratnom licu".


... O IZETBEGOVICU

o Alija Izetbegovic je bio i ostao moja velika
simpatija. Nije na meni da politicki prosudjujem,
ali tesko je, u trenucima epskog stradanja jednog
naroda, u casu velikih odluka pravilno vrednovati
tudje postupke. Bosna je rovita, mlada materija,
jos sva u krvi. Povijest ce reci ko je bio castan
a ja znam da je Alijina ideologija cista gradjanska
republika. To je odavno zapisao u svojim knjigama
dok je prezivljavao jednu od najtragicnijih
biografija kao robijas u sektoru visokih peci.
Tog covjeka beskrajno cijenim a propaganda o
nekakvom njegovom fundamentalizmu je cista svinja-
rija. Zamislite da milijun i pol Muslimana moze
ugroziti krscansku Europu! Je li to, molim vas, suludo?!


... O FILIPOVICU

o Jedna od svijetlih figura ovoga rata je profesor
Muhamed Filipovic kojega su neki optuzivali kao
bosnjacko zlo. Muhamed cijelog ovog rata ide sa
papirnatim vrecama na prve linije fronta i nosi
borcima lepinje. Rekao sam mu, ja cu Muhamede tvoj
spomenik modelirati pred kafanom Fikreta Mujkica,
postavicu tvoju broncu s dvije vrece i vrucim
lepinjama, a Bog ce dati da ti prezivis ovaj rat.


... O KUSTURICI

o Leon Davico je iz Pariza sudjelovao u organizaciji
mog izvlacenja iz Sarajeva. Jednog dana mi je javio
da bi Emir Kusturica htio sa mnom razgovarati. Porucio
sam tom konvertitu koji se tako sramno ponio u ovom
ratu kao Milosevicev covjek, da donese u Sarajevo tog
"Oskarcica" ako ga dobije, pa neka ga postavi na jednu
od humki groblja na Kovacima, tamo gdje leze nasi
sveti ratnici, nasi sehiti. Citave klase mojih i
njegovih studenata pokopane su u zemlju u cvijetu
mladosti. Neka tog jadnog "Oskarcica" pokaze tim
mrtvim momcima koje je on tako gadno izdao radi neke
vikendice u Sutomoru.


... O MAKSIMOVICU

o Najteze zlocine u Sarajevu pocinili su ljudi koje
je Sarajevo napravilo doktorima nauka, sefovima kate-
dri, direktorima. To je valjda bez presedana u
povijesti. Profesor Vojislav Maksimovic usao je u
prvom tenku u Focu, sutao je ljudske glave, u toj
jezivoj noci na celu svoje horde. Isli su da zbrisu
sve, i u tom prvom pohodu stradao je jedan od
najljepsih orjentalnih spomenika Aladzi-dzamija.
Ko to moze shvatiti?


... O McKENZIEU

o Gadi mi se ta smrdljiva administracija Ujedinjenih
naroda. Tresem se kada mi se bilo sto o njima spomene.
Oni rade za cetnike, taj sam zadah na pola metra
osjetio. General McKenzi kaze da je on izmjestio
topove, a za to vrijeme cetnici dovlace i ukopavaju
cijelu generaciju kuvajtskih tenkova. On zdere janjetinu
na Palama i ne pokazuje nikakvu sucut prema Sarajevu,
a onda izjavljuje da "pucaju i jedni i drugi"!


... O SARAJEVU

o Sto ce ostati od mog Sarajeva kojeg sam sve vise
volio, kad su ga najvise razarali? Rekao sam i stalno
ponavljam: "Sudit cemo im!" A sto ce taj narom imati
i od toga? Ta djeca zauvijek paralizirana, ti ljudi
bez ruku i nogu. Kakav je to zivot? Samo neka ovo
prestane. Da ljudi ne umiru. Da ih vise ne pokopavamo,
pa neka se Bosna zove, kako im drago. Moja Bosna,
jebem ti zivot.